projecte-aina/catalan_government_crawling huggingface dataset:
L'Oficina de Gestió Empresarial (OGE) ha participat en nom del Departament d'Empresa i Coneixement de la Generalitat en la avaluació d'experts organitzada pel govern del comptat hongarès de Hajdú-Bihar en el marc del projecte Interreg Europa PURE COSMOS.
La ciutat hongaresa de Debrecen va acollir l'11 i el 12 d'abril una avaluació d'experts ( peer review ) organitzada pel govern del comptat de Hajdú-Bihar, que va demanar els experts del projecte arribats de diversos països europeus assessorament per a la millora de la comunicació entre les PIME i l'Administració pública regional i nacional, així com les competències digitals dels actors econòmics que hi intervenen.
D'altra banda, es van tractar vies per incrementar l'ús de les TIC en les PIME i la millora dels serveis digitals que l'Administració posa a disposició de les empreses.
Hi van participar membres del Govern de la regió d'Hajdú-Bihar, de la Cambra de Comerç i Indústria, de l'Oficina del Gabinet del Primer Ministre del Govern d'Hongria, de l'Oficina de Recaptació de Taxes i Impostos i de la Fundació pel Desenvolupament de l'Emprenedoria, així com parlamentaris de l'Assemblea de la regió d'Hajdú-Bihar.
Pel que fa als experts internacionals, van prendre part en la trobada representants de l'Oficina de Gestió Empresarial (OGE), de l'Ajuntament italià de Gènova (IT) i de la Cambra de Comerç i Indústria de l'estat alemany de Saxònia.
Presentacions dels grups de treball
En el transcurs de la jornada es van exposar les característiques econòmiques de la regió, així com els resultats dels grups de treball que han tractat el procés d'implementació de la tramitació electrònica, contretament el projecte de Government Windows.
A partir dels reptes identificats, els experts de les entitats municipals i regionals convocats van proposar actuacions de millora basats en la seva pròpia experiència.
L'Oficina de Gestió Empresarial (OGE) del Departament d'Empresa i Coneixement va presentar algunes de les actuacions dutes a terme per implantar la Finestreta Única Empresarial a Catalunya, mentre que l'Ajuntament de Gènova va presentar la seva plataforma de pagament integral.
Per la seva banda, la Cambra de Comerç i Indústria de Saxònia va aprofundir en el programa d'assistents d'innovació que organitza conjuntament amb la universitat.
El programa Interreg Europa PURE COSMOS ofereix l'oportunitat de compartir idees i experiències sobre les polítiques públiques.
Això ha d'ajudar les administracions públiques locals i regionals de tot Europa a desenvolupar i oferir millors polítiques d'inversió.
Concretament, PURE COSMOS se centra en el paper que les administracions públiques poden exercir en la millora de la competitivitat de les PIME.
Per tal d'assolir aquest objectiu, afavoreix que el clima de negocis sigui transparent i fiable, dóna suport a les necessitats de les PIME i promou la modernització dels serveis públics.
El 4 i 5 d'abril es va celebrar a Barcelona una sessió de treball per avaluar la Finestreta Única Empresarial (FUE) implantada a Catalunya.
La trobada va estar organitzada per l'Oficina de Gestió Empresarial (OGE) del Departament d'Empresa i Coneixement en el marc del projecte Interreg Europa PURE COSMOS.
La Generalitat participa des del mes de gener de 2017 en aquest programa destinat a ajudar les administracions públiques locals i regionals de tot Europa a desenvolupar i oferir millors polítiques d'inversió.
La sessió va comptar amb la presència i la participació de representants d'associacions municipals, empresarials i de diversos experts europeus en la matèria de l'Ajuntament de Gènova (IT), el Govern del Comtat de Hajdú-Bihar (HU), el Banc de Desenvolupament de Saxònia-Anhalt (DE) i el Centre de Desenvolupament de l'Associació d'Empreses Locals de Birmingham (UK).
Els experts van poder conèixer de primera mà el model de FUE català i les propostes de nous serveis i eines per a millorar la competitivitat de les empreses i la seva relació amb l'Administració.
Durant la primera jornada, que va estar dedicada al treball de caire tècnic, es va presentar el model de la Finestreta Única Empresarial (FUE) implantat a Catalunya, així com les eines, els serveis relacionats i els resultats que es desprenen de la seva implantació.
Posteriorment, el sector empresarial i el món local van fer propostes per avançar en la definició del full de ruta per als nous serveis.
També van fer suggerir millores per als serveis existents per tal que afavoreixin la competitivitat de les PIME a través de la reducció de les càrregues administratives i l'eficiència dels serveis que reben per part de l'Administració.
Totes aquestes qüestions es van tractar en dues taules rodones:
En la segona jornada, els experts europeus van explicar les conclusions del treball tècnic i van traslladar als assistents i participants les recomanacions, propostes de noves fites i possibles serveis que podrien sumar-se al projecte de Finestreta Única Empresarial implantat a Catalunya.
Per a més informació, podeu consultar tota la informació sobre el programa Interreg Europa PURE COSMOS, els seus objectius i actuacions, així com la llista completa dels socis que hi prenen part en l' apartat Interreg Europa PURE COSMOS de Canal Empresa.
D'altra banda, a continuació us oferim les presentacions amb les quals que els ponents de les organitzacions convidades i els experts de les diverses administracions van il·lustrar les seves ponències, així com el document d'anàlisi i de proposta de millora.
Responsable de la coordinació de projectes estatègics.
Gerent de l'Oficina de Gestió Empresarial.
Federació Municipis de Catalunya
Ja podeu consultar la nova edició núm. 34 del Butlletí RScat que elabora la Comissió de Responsabilitat Social del Consell de Relacions Laborals.
Una edició especial dedicada a la COVID-19 i que dona a conèixer algunes de les eines i recursos disponibles en aquests moments en l'àmbit laboral.
Les Recomanacions per a empreses i persones treballadores consensuades recentment al Consell, la importància del valor social del teixit productiu i la prevenció de la seguretat i salut en el treball, són només alguns dels temes que es tracten en aquesta nova edició.
Però també, es posa en marxa una breu enquesta per conèixer la realitat a les organitzacions i a la que us animem a participar; i es dona cobertura a les novetats més rellevants que s'estan produint a tots els nivells com a resposta a la pandèmia.
Una eina de comunicació responsable en clau de sostenibilitat que us animem a difondre entre els vostres contactes i a que es subscriguin.
Canal Empresa ofereix un nou servei de xatbot per consultar ajuts i mesures Covid19
Des de l'inici de l'estat d'alarma la Finestreta Única Empresarial i el seu web, Canal Empresa, s'han posat al servei d'empreses i professionals per facilitar la tramitació electrònica i, especialment, l'accés a totes les mesures i ajuts que les diferents administracions han anat publicant.
La Subhome d'Ajuts i mesures per a empreses i autònoms recull totes aquestes mesures i s'actualitza diàriament.
S'hi poden trobar les mesures per tipus de mesura i també agrupades per sector d'activitat al qual van adreçades.
També s'ofereix una Cerca personalitzada de Mesures i Ajuts, que mitjançant una sèrie de preguntes us oferirà els ajuts que us poden interessar.
Ara, fer donar un suport encara més proper s'ha posat en marxa un nou servei de Xat destinat a facilitar informació sobre totes les mesures per fer front a l'impacte econòmic i social del COVID19.
Els temes de més interès són accessibles de forma automàtica i de dilluns a divendres de 9,30 a 14 h un equip d'agents atendrà les vostres preguntes.
Podeu accedir a aquesta eina al web de Canal Empresa, des de les pàgines de l'apartat Mesures per fer front a l'impacte econòmic i social del COVID19
La Finestreta Única Empresarial, del Departament d'Empresa, ofereix a partir d'avui, dia 19 de març de 2020, un servei d'atenció digital a les empreses, autònoms i professionals per informar de les mesures adoptades en matèria econòmica pel Govern de la Generalitat de Catalunya i pel Govern de l'Estat per fer front a la situació excepcional d'estat d'alarma provocada pel coronavirus SARS-COV-2.
Som conscients que en aquests moments l'administració digital és fonamental per a que les empreses, professionals i intermediaris puguin saber quines mesures han adoptat les diferents administracions públiques per ajudar-los a superar la crisi i a la vegada puguin continuar fent les seves gestions amb l'Administració.
Tenim molt present la nostra responsabilitat i us fem saber que del 19 de març de 2020, en el marc de la Finestreta Única Empresarial, el Departament d'Empresa i Coneixement posa a disposició d'aquests col·lectius un servei d'atenció personalitzada a través dels següents canals:
Des de Canal Empresa, a més, es podran realitzar totes les gestions necessàries per acollir-se a les mesures previstes pel Govern de la Generalitat, com ara:
Mesures aprovades pel Govern de la Generalitat de Catalunya
Mesures aprovades pel Govern d'Espanya
Recomanacions per a empreses i persones treballadores:
Cartell per als establiments: manteniment de la distància de seguretat (En aquest apartat del Canal Salut els trobareu en altres idiomes )
S'obre una convocatòria d'ajuts per dotar de finançament addicional per a projectes aprovats Tecniospring Plus dels anys 2017 i 2018 per la necessitat d'ampliar el període de contractació de la persona investigadora degut a l'afectació de la declaració de l'estat d'alarma a Espanya arran de la crisi sanitària de la COVID-19.
Ahir diumenge 29 de març el Consell de Ministres va aprovar el decret que suspèn les activitats no essencials.
Les persones treballadors afectades per aquest decret han de restar a casa fins el dia 11 i tindran dret a rebre un permís retribuït recuperable cobrant la totalitat del seu salari.
Les empreses hauran de garantir el pagament del salari, mentre que el treballadors tindran l'obligació de retornar totes les hores un cop desactivat l'estat d'alarma i fins al 31 de desembre de 2020.
Les noves mesures no afecten a les activitats considerades essencials, ni als treballadors que estiguin fent teletreball, tampoc als que es troben afectats per un ERTO ni als que estan en situació d'incapacitat temporal.
El Departament d'Interior ha publicat un document amb les preguntes sobre les restriccions a les activitats laborals no essencials per la COVID-19:
La primera setmana de juny les Oficines de Gestió Empresarial de Terres de l'Ebre, Girona i Tarragona ja tornen a oferir atenció presencial.
Les oficines OGE de Lleida i Barcelona tenen previst incorporar-se a l'atenció presencial quan passin a la fase 2 de desescalada.
Us n'informarem, com sempre, a les novetats de Canal Empresa i a través del twitter.
Només s'atendran les visites amb Cita prèvia, concertada amb un mínim de dos dies d'antel·lació.
Per tal de garantir la seguretat de tots i totes, s'han pres mesures que garanteixin el manteniment de les distàncies recomanades i si voleu que us atenguem és imprescindible portar mascareta.
Des de l'1 de juny s'aixeca la suspensió dels termes i terminis administratius que es va produir el dia 14 de març i que finalitza el dia 31 de maig de 2020.
Es reprenen els terminis per a la tramitació dels procediments administratius que estaven suspesos arran de la declaració de la situació d'estat d'alarma per a la gestió de la situació de crisi sanitària ocasionada per la Covid-19.
Al darrer decret de pròrroga de l'estat d'alarma, el Decret 537/2020, de 22 de maig, entre les diferents decisions adoptades, s'hi troben les següents:
Per tant es reprenen els terminis dels procediments suspesos a partir del 13 de març i el termini continua en el mateix moment en que es va suspendre el còmput.
Aquest lloc utilitza dues galetes:
La més essencial és la galeta de sessió, generalment anomenada MoodleSession.
Heu de permetre aquesta galeta al vostre navegador per donar continuïtat i mantenir la connexió al llarg de les diferents pàgines.
Quan finalitzeu la sessió o tanqueu el navegador aquesta galeta es destrueix (al vostre ordinador i al servidor).
L'altra galeta, anomenada sovint MOODLEID, és purament de conveniència.
Això vol dir que quan torneu a aquest lloc el camp d'usuari de la pàgina d'entrada ja estarà emplenat amb el vostre nom.
Refusar aquesta galeta és segur: en aquest cas simplement haureu d'escriure el vostre nom d'usuari cada vegada que inicieu la sessió.
Tot i que s'han incorporat millores a alguns convenis col·lectius, a meses sectorials de la funció pública i a altres regulacions, l'heterosexisme, l'homofòbia i la transfòbia encara són presents en les nostres relacions laborals així com la divisió sexual del treball i la interpretació discriminatòria dels gèneres.
Per tant, és necessari implementar mesures per posar fi a discriminacions laborals encobertes que, a més, sovint afecten les persones lesbianes, gais, transsexuals i bisexuals.
La discriminació més cruel la pateixen les persones transsexuals que, en una situació de vulnerabilitat, poden arribar a situacions d'exclusió social.
El Pla interdepartamental per a la no discriminació de les persones homosexuals i transsexuals inclou propostes i accions que han de desenvolupar els diferents departaments del Govern.
Aquest document de treball és coordinat per l' Àrea per a l'igualtat de tracte i no discriminació de persones lesbianes, gais, transgènere i bisexuals.
En l' àmbit laboral, el Pla inclou:
Promoure un marc de relacions laborals que contempli la no discriminació per raó d'orientació sexual, identitat sexual, identitat de gènere i/o diversitat familiar.
Establir i garantir mecanismes de coneixement de la normativa no discriminatòria.
Incidir de manera especial al conjunt de sectors empresarials, organitzacions sindicals i treballadors/es.
Promoure i incentivar la igualtat de contractació per a les persones transsexuals.
Fomentar el diàleg amb les entitats empresarials en el sector LGTB per tal d'analitzar la possibilitat de creació dels entorns favorables al desenvolupament empresarial i al desenvolupament turístic de Catalunya en l'àmbit LGBT.
La Inspecció de Treball de Catalunya (ITC) és una eina a l'abast de tothom per tal de garantir l'exercici dels seus drets sociolaborals.
En el marc de la Llei 11/2014, per garantir els drets de les persones lesbianes, gais, bisexuals, transgèneres i intersexuals (LGBTI) i per erradicar l'homofòbia, la bifòbia i la transfòbia, la ITC controla que l'Administració pública i les empreses respectin la igualtat de tracte i d'oportunitats de les persones treballadores i adoptin mesures per evitar qualsevol tipus de discriminació i/o assetjament a la feina.
De no respectar-se aquesta igualtat d'acord amb que es preveu en la Llei es considerarien infraccions molt greus.
Tothom té dret a denunciar irregularitats laborals, encara que no sigui treballador/a de l'empresa que denuncia.
És molt important que seguiu les instruccions sobre com i on presentar la denúncia a fi de garantir-ne la recepció i que compliu amb els requisits bàsics de contingut per facilitar a la ITC la tasca d'investigació i comprovació dels fets que denuncieu.
Estem treballant per poder-vos oferir el millor servei i assessorament durant aquesta situació excepcional.
Canal Empresa us ofereix la informació i els tràmits adreçats a empreses, autònoms i professionals.
Trobareu els tràmits des del cercador de l' apartat de tràmits.
En breu ampliarem aquesta pàgina d'assessorament específic i les novetats relatives a empreses i autònoms.
Informació adreçada a empreses i persones treballadores així com d'altres recomanacions generals sobre el Coronavirus SARS-CoV-2.
Acudiu sempre a les fonts oficials:
Recomanacions per a empreses i persones treballadores:
Cartell per als establiments: manteniment de la distància de seguretat (En aquest apartat del canal salut els trobareu en altres idiomes )
La vostra empresa pot demostrar de diverses maneres el seu compromís amb els principis de la no-discriminació i de la inclusió de les persones amb més dificultats per integrar-se al món laboral.
Una de les quals és la signatura voluntària i gratuïta del document del Charter de la Diversitat, que us farà guanyar visibilitat com a empresa compromesa amb la societat.
Les empreses que fan gestos favorables a la millora de les relacions socials i laborals, així com les que adopten mesures de responsabilitat social, milloren la seva imatge i la seva rendibilitat i competitivitat, ja que són empreses més preparades per a competir en el mercat actual.
De fet, la diversitat és un factor que contribueix, a través de la bona integració de treballadors amb perfils diversos, a una major eficàcia de les empreses, tot generant creativitat i innovació, alhora que propicia un clima de satisfacció per a tota l'organització.
El Charter de la Diversitat és un projecte europeu que promou la inclusió de totes les persones que viuen a la Unió Europea a les organitzacions o empreses, independentment del seu sexe, edat, raça, nacionalitat, cultura, discapacitat, orientació sexual, origen social o qualsevol altra diferència.
La Comissió Europea ha assignat la tasca de desenvolupament i difusió del Charter a Catalunya a la Fundació per a la Diversitat, que ha comptat amb la col·laboració de la Generalitat.
En aquest sentit, la signatura del Charter de la diversitat és un compromís voluntari i gratuït obert a totes les empreses i institucions que vulguin expressar el seu suport i promulgar els principis d'inclusió de la diversitat i la no-discriminació en l'entorn laboral.
L'objectiu del Charter de la Diversitat és la creació d'un entorn laboral inclusiu, socialment sostenible, legalment respectuós amb les normatives vigents i empresarialment eficaç.
Les empreses que el signen mostren el seu compromís amb els principis i les accions següents:
El Charter de la Diversitat està adreçat a totes les empreses catalanes, independentment de la seva mida.
Les empreses de 50 o més treballadors tenen l'obligació legal de contractar un nombre de persones amb discapacitat que representi, com a mínim, el 2 per cent de la plantilla.
No obstant això, existeixen supòsits excepcionals d'exempció total o parcial d'aquesta obligació de reserva, amb el compliment alternatiu de l'obligació mitjançant mesures alternatives.
La llei preveu els següents supòsits d'exempció a la contractació de persones amb discapacitat per part de les empreses de 50 o més treballadors:
A partir del moment que les empreses aconsegueixen la declaració d'excepcionalitat, poden començar a implementar les mesures alternatives autoritzades a la mateixa resolució de declaració d'excepcionalitat, que consisteixen en les accions següents:
La finalitat de l'article 42 del Text Refós de la Llei General de Drets de les persones amb discapacitat i de la seava inclusió social és promoure la contractació directa de personal amb discapacitat per part de les empreses ordinàries.
Per aquest motiu s'estableix un període limitata de 3 anys de vigència de la declaració d'excepcionalitat.
Una vegada finalitzat aquest període, l'empresa només podrà sol·licitar novament l'excepcionalitat si en el moment de la sol·licitud segueixen concorrent causes d'excepcionalitat.
sobre l'aplicació de la quota de reserva del 2% a favor de persones amb discapacitat en empreses de 50 o més persones treballadores i de les mesures alternatives de caràcter excepcional al seu compliment
pel qual es regula el compliment alternatiu amb caràcter excepcional de la quota de reserva a favor dels treballadors amb discapacitat.
pel qual es regulen els enclavaments laborals com a mesura de foment de l'ocupació de les persones amb discapacitat.
pel qual s'aprova el Text Refós de la Llei General de drets de les persones amb discapacitat i de la seva inclusió social.
que regula el treball selectiu i les mesures de foment del treball de treballadors minusvàlids.
per a la millora del creixement i del treball.
(convenció aprovada per l'Assemblea General de les Nacions Unides del 13.12.06 i ratificada per l'Estat espanyol el 3.12.07) que reconeix el dret de les persones amb discapacitat a treballar en igualtat de condicions amb les altres.
Atès que totes les empreses de Catalunya han d'adoptar mesures adreçades a evitar qualsevol tipus de discriminació laboral per raó de sexe i diversitat sexual tot un seguit d'Ajuntaments posen a disposició de la vostra empresa, independentment de la seva forma jurídica o grandària, un servei d'informació i d'assessorament especialitzat en matèria d'igualtat.
Poseu-vos en contacte amb ells en els enllaços següents.
La Generalitat de Catalunya té l'obligació legal de garantir els drets fonamentals de les persones lesbianes, gais, bisexuals, transgèneres i intersexuals (LGBTI) i dotar-se de les eines necessàries per combatre la discriminació i violència que faci efectiu el dret a la igualtat, ja sigui en l'àmbit públic o el privat, incloent, per tant, l'àmbit laboral.
Aquí trobareu el Protocol del deure d'intervenció així com un recull de bones pràctiques que poden servir de guia per a la vostra empresa
Conegueu els recursos dels què disposeu per denunciar fets de discriminació i/o assetjament per raó d'orientació sexual, identitat o expressió de gènere a la feina
Trobareu les propostes i accions del Govern de la Generalitat per a la no discriminació al Pla interdepartamental per a la no discriminació de les persones homosexuals i transsexuals.
El responsable d'implementar-les és l'Àrea per a la igualtat de tracte i no discriminació de persones lesbianes, gais, transgènere i bisexuals
Un pla d'igualtat és un conjunt ordenat de mesures, adoptades després de dur a terme una diagnosi de situació, que serveixen per assolir la igualtat de tracte i d'oportunitats entre dones i homes a l'empresa, eliminant qualsevol tipus de discriminació per raó de sexe (definició extreta de l'article 46 de la Llei orgànica 3/2007, de 22 de març, per a la igualtat efectiva de dones i homes).
D'acord amb la Llei d'igualtat, totes les empreses han de vetllar per la igualtat d'oportunitats en l'àmbit laboral i han d'adoptar mesures, prèvia negociació o consulta amb la representació legal de les persones treballadores, per evitar qualsevol tipus de discriminació entre dones i homes en la seva organització.
En alguns casos, aquestes mesures s'articulen mitjançant un pla d'igualtat.
Les empreses tenen l'obligació d'elaborar i aplicar d'un pla d'igualtat en els casos següents:
Per a la resta d'empreses, la implantació de plans d'igualtat és voluntària, també prèvia consulta a la representació legal de les persones treballadores.
En el desenvolupament del pla d'igualtat participen els representants del personal i la direcció de l'empresa.
Pel que fa a la seva execució, és imprescindible la participació i implicació de tota la plantilla.
En aquest sentit, la Llei d'igualtat estableix que cal garantir l'accés de la representació legal de les persones treballadores, o dels mateixos treballadors i treballadores, a la informació sobre el contingut dels plans d'igualtat i la consecució dels objectius que s'hi descriuen.